OpenLLM-France/wikimedia huggingface dataset:
# Quíxol (germana de Guifré el Pilós)

Quíxol (o Quixilona o Quixilo o Chintol, segons el document) (?-?) va ser una dama catalana de l'Alta Edat Mitjana.
Era filla de Sunifred I i d'Ermessenda, germana per tant de Guifré el Pilós. Es va casar amb el seu cosí germà Delà I d'Empúries, ambdós nets de Bel·ló de Carcasona. Van tenir dues filles, Ranló (aprox. 890-960), abadessa del monestir de Sant Joan de Ripoll, i Virgília (?-957), amistançada de Miró II de Cerdanya. Fou comtessa i enviudà. L'1 de juny del 990 va donar a Sant Cugat uns alous de Ripollet que li venien del seu germà Guiguilà mort a Barcelona amans dels sarraïns. Després es va fer monja.

## Orígens familiars

| 2. Sunifred I d'Urgell | 2. Sunifred I d'Urgell | 2. Sunifred I d'Urgell | 2. Sunifred I d'Urgell |
| | | | | 1. Quíxol | 1. Quíxol | 1. Quíxol | 1. Quíxol |
| | | | | | | | | 3. Ermessenda | 3. Ermessenda | 3. Ermessenda | 3. Ermessenda |

## Referències

* 1 2 Aurell i Cardona, Martí «Jalons pour une enquete sur les strategies matrimonoales des Comtes Catalans(IXe-XIe s.)». 23 Symposium Internacional sobre els orígens de Catalunya vol.1, 1991, pàg. 281-364 [Consulta: 17 juny 2018].
* ↑ «Delà I d'Empúries». Gran Enciclopèdia Catalana. [Consulta: 25 maig 2014].
* ↑ Manuel Riu y Riu. La España Cristiana de los Siglos VIII al XI. Espasa-Calpe, 1999. ISBN 978-84-239-8913-3.
* ↑ Miquel Coll i Alentorn. Història. L'Abadia de Montserrat, 1992, p. 183–. ISBN 978-84-7826-361-5.
# Vítor Marcolino da Silva

Vítor Marcolino da Silva (20 de febrer de 1909 - 21 de juliol de 1982) fou un futbolista portuguès de la dècada de 1930.
Fou 19 cops internacional amb la selecció portuguesa amb la qual participà en els Jocs Olímpics de 1928.
Pel que fa a clubs, defensà els colors de Carcavelinhos i SL Benfica.

## Palmarès
### Benfica

* Primeira Divisão: 1935-36
* Campeonato de Portugal: 1929-30, 1930-31, 1934-35
* Campionat de Lisboa de futbol: 1932-33

## Referències

* ↑ «Vitor Silva». [Consulta: 5 febrer 2018].
* ↑ Vitor Silva Fitxa i estadístiques a la FIFA
* ↑ «Avançados» (en portuguès). Arxivat de l'original el 4 de març 2016. [Consulta: 5 febrer 2018].
* ↑ João Malheiro Memorial Benfica 100 Glórias (en portuguès). Third. QuidNovi, juliol 2006, p. 150-151. ISBN 978-972-8998-26-4.
* ↑ Tovar, Rui Miguel. Almanaque do Benfica. Portugal: Lua de Papel, 2012. ISBN 978-989-23-2087-8.
# Tule-Kaweah

El Tule-Kaweah era una de les llengües yokuts de Califòrnia.
Hi havia tres dialectes del Tule-Kaweah, Wikchamni, Yawdanchi ( Nutaa), i Bokninuwad.

## Enllaços externs

* Tule-Kaweah a California Language Archive
* Llengües Yokuts, Comparació dels sons en Wikchamni i altres llengües yokutsan
# Sovetski (Stàvropol)

* Per a altres significats, vegeu «Sovetski».
Sovetski (en rus: Советский) és un poble (un khútor) del krai de Stàvropol, a Rússia, que en el cens del 2010 no tenia cap habitant. Pertany al districte rural de Kurskaia.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Rasa de Castelltort

* Aquest article tracta sobre la torrent del municipi de Guixers (Solsonès). Vegeu-ne altres significats a «Castelltort».
La Rasa de Castelltort és un torrent afluent per la dreta de l'Aigua de Valls, a la Vall de Lord, que transcorre íntegrament pel terme municipal de Guixers.
Neix al vessant sud de la Serra de Guixers. De direcció predominat N-S, desguassa al pantà de la Llosa del Cavall després de passar a l'est de l'església de Sant Climent de Castelltort i de la masia de Cal Girald.

## Xarxa hidrogràfica

La xarxa hidrogràfica de la Rasa de Castelltort, que també transcorre íntegrament pel terme municipal de Guixers, està constituïda per vuit cursos fluvials la longitud total dels quals suma 4.816 m.

## Enllaços externs

   * Taula amb les dades detallades de la xarxa hidrogràfica de l'Aigua de Valls full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Purdah

La purdah (en hindi पर्दा, en farsi پرده, en urdú پردہ, literalment "cortina") és un costum utilitzat en certes parts del món islàmic, especialment al subcontinent indi i en alguns països àrabs, que consisteix en l'estricta prohibició que una dona pugui ser vista pels homes.
La purdah inclou la reclusió de les dones o certs costums referents als vestits, com l'ús de la burca o el nicab, i està estretament lligada al concepte de castedat o namus. El namus és una categoria ètica, una virtut, en el caràcter patriarcal musulmà. Existeix una categoria de relacions entre les persones de diferent gènere dins de la família, estrictament aplicada, que es defineix en termes d'honor, atenció, respecte i castedat. El terme namus sovint es tradueix per "honor".

## Referències

* ↑ (anglès) World faiths, Teach yourself - Islam. By Ruqaiyyah Maqsood. ISBN 0-340-60901-X. Page 154.
* ↑ (anglès) Social Institutions in India Gender, Institutions and Development Database
* 1 2 Werner Schiffauer, "Die Gewalt der Ehre. Erklärungen zu einem deutsch-türkischen Sexualkonflikt", Suhrkamp: Frankfurt am Main, 1983. ISBN 3-518-37394-3.(alemany)
* 1 2 Dilek Cindoglu, "Virginity tests and artificial virginity in modern Turkish medicine," pp. 215–228, in Women and sexuality in Muslim societies, P. Ýlkkaracan (Ed.), Women for Women's Human Rights, Istanbul, 2000.(anglès)
# Rasa de Coll-de-frares

La Rasa de Coll-de-frares o Rasa de Colldefrares és un torrent afluent per la dreta de la Riera de Sallent que realitza tot el seu recorregut pel terme municipal de Pinell de Solsonès.
Neix a menys de 250 m. al sud de la masia de les Petges. De direcció predominant cap al sud, abans de desguassar al seu col·lector s'escola entre la masia de Caelles (a ponent) i el Serrat de Sant Romà (a llevant).

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per 16 cursos fluvials la longitud total dels quals suma 13.547 m.

### Afluents destacables

* La Rasa de Castellana
* La Rasa de Caelles

## Enllaços externs

   * Taula amb les dades detallades de la xarxa hidrogràfica de la Riera de Sanaüja full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Segons el web de la Xarxa de rius de les conques principals de Catalunya les coordenades UTM del punt d'origen d'aquest corrent fluvial són 363399, 4645040.3
# Vítor Vaqueiro

Vítor Vaqueiro Foxo (Vigo, 1948). Escriptor gallec. Va estudiar ciències químiques a la Universitat de Santiago. Comença a publicar el 1979. Conrea la poesia i la narrativa. El 1984 va rebre el Premi de la Crítica Espanyola en la seva modalitat de poesia per Fraga prateada. Paral·lelament a la seva feina literària ha desplegat un intens treball en el camp de la fotografia, realitzant nombroses exposicions a Galícia, a Portugal i a Bretanya, i també impartint seminaris sobre la matèria. Així mateix, és autor de la Guía da Galiza máxica, mítica e lendaria (1998).
Columnista habitual del setmanari A Nosa Terra, ha publicat articles i entrevistes en diferents revistes i periòdics.
# Sarikoli

El sarikoli és una de les llengües iràniques de la branca sud-oriental, concretament de l'anomenat grup pamirenc. A diferència d'altres idiomes d'aquesta família es parla a una regió de la Xina i no al Tajikistan o a l'Afghanistan. Es calcula que hi ha uns 20000 parlants d'aquesta llengua que no té alfabet oficial (els seus parlants, amb uns nivells alts d'analfabetisme, usen els sistemes d'escriptura de les llengües apreses a l'escola quan han de transcriure el sarikoli). La majoria dels seus parlants són plurilingües i és un idioma en risc d'extinció.
El sarkioli pertany genèticament a la subfamília shugni-rushan però és la més allunyada d'elles a causa de la seva ubicació geogràfica.
És una llengua sense gènere gramatical explícit i amb dos plurals, marcats pels morfemes -ef i -en. La frase té un ordre canònic que és subjecte-objecte-verb, indicant amb la posicio la funció sintàctica de cada paraula (tot i que existeix declinació).

## Referències

* ↑ http://proel.org/index.php?pagina=mundo/indoeuro/indoiran/iranio/pamirianos/sarikoli
# Transposició de Fries

La transposició o reordenament de Fries és una reacció orgànica de reordenació d'un èster de fenil a una cetona hidroxil-arílica, catalitzada per un àcid de Lewis. S'anomena així en honor del seu descobridor, el químic alemany Karl Theophil Fries. Malgrat molts esforços no s'ha aconseguit definir un mecanisme definitiu de reacció. Tanmateix el més acceptat és un mecanisme que compta amb un intermedi carbocatió:

## Referències

* ↑ Fries, K. ; Finck, G. «Über Homologe des Cumaranons und ihre Abkömmlinge». Chemische Berichte, 41, 3, 1908, pàg. 4271–4284. DOI: 10.1002/cber.190804103146.
* ↑ «Über ein Kondensationsprodukt des Cumaranons und seine Umwandlung in Oxindirubin». Chemische Berichte, 43, 1, 1910, pàg. 212–219. DOI: 10.1002/cber.19100430131.
* ↑ March, J. Advanced Organic Chemistry, 3rd Ed.; John Wiley & Sons: Chichester, 1985; S. 499ff.
* ↑ Blatt, A. H. Org. React. 1942, 1.
# Terrapene ornata luteola

Terrapene ornata luteola (tortuga de caixa del desert) és una de les dues subespècies de Terrapene ornata. Es distribueix des de la regió del Trans-Pecos de Texas, Nou Mèxic, i el sud-est d'Arizona cap al sud a Sonora i Chihuahua a Mèxic, on viu en zones àrides i en praderies obertes. Es tracta d'una tortuga omnívora, s'alimenta de la vegetació nativa, d'insectes, i algunes vegades de carronya.
No té la quilla elevada de Terrapene carolina, i els colors són apagats pel seu camuflatge al desert. Els colors de les tortugues madures són més moderats que els colors dels joves. La majoria, però no totes, les tortugues mascles tenen l'iris de color vermell. Altres característiques dels mascles són els plastrons còncaus, la cua més gruixuda amb la claveguera més a prop de la punta, i les potes i la part posterior amb grans i corbades urpes a l'interior que s'utilitzen per subjectar la closca de la femella durant l'aparellament. Les tortugues del desert hivernen a l'hivern, sortint a l'abril per començar a buscar una parella. La posta es porta a terme del maig al juliol i produeix de dos a vuit ous i la incubació dura al voltant de setanta dies. Poden viure 25 anys o més.
Els mascles són sexualment madurs normalment als 8-9 anys, però en captivitat s'han conegut de tan sols 2 anys. Les femelles normalment requereixen 10-11 anys per a aconseguir la maduresa sexual. La seva època de reproducció dura entre el març i el maig, i els llocs de posta s'elegiran a partir del juny fins al juliol. Els mascles seran sexualment actius des del moment en què surten de la hibernació fins al setembre o a l'octubre. Els mascles solen barallar-se de forma agressiva amb altres mascles. Els ous triguen una mitjana de 70 dies a descloure's.

## Bibliografia

* Desert Box Turtle. Terrapene ornata luteola. Pima County Species Fact Sheet. http://www.pima.gov/CMO/SDCP/species/fsheets/vuln/dbt.html Arxivat 2008-08-20 a Wayback Machine.

## Enllaços externs

* Information from the Arizona Sonoran Desert Museum Arxivat 2008-05-15 a Wayback Machine.
* Closeup photo of four-year-old male Desert Box Turtle
# Sovicille

Sovicille és un comune (municipi) de la província de Siena, a la regió italiana de la Toscana, situat uns 60 km al sud de Florència i uns 10 km al sud-oest de Siena.
Limita amb els municipis de Casole d'Elsa, Chiusdino, Monteriggioni, Monteroni d'Arbia, Monticiano, Murlo i Siena.

## Evolució demogràfica

* Gràfica d'evolució demogràfica de Sovicille entre 1861 i

## Referències

* ↑ «Istituto Nazionale di Statistica (ISTAT)» (en italià).
# Rab (illa)

Rab (en italià: Arbe; en dàlmata: Arba; en croat: Otok rab) és una illa de la costa Dàlmata, en la moderna Croàcia, situada al golf de Kvarner, a nord de la mar Adriàtica. L'illa fa 22 km de llarg, té una superfície de 93,6 km², amb el pic més alt, el Kamenjak, de 408 metres d'altitud. La part nord-est de l'illa és majoritàriament àrida, mentre que el costat sud-oest està cobert per un dels últims boscos de roures de la Mediterrània. Entre els seus municipis es troben Rab, Lopar, Bajol, Barbat i Kampor. Segons la tradició, en aquesta illa va néixer Sant Marí, fundador de l'estat de San Marino.

## Referències

* ↑ «Rab». GEC. [Consulta: 15 gener 2020].
* ↑ Vadori, Natale. Italia illyrica. Glossario degli esonimi italiani di Illiria, Mesia e Tracia (en italià). San Vito al Tagliamento: Ellerani, 2011, p. 529. ISBN 978-88-85339293.
* ↑ Croatia. Insight Guides (en anglès). Apa Publications (UK) Limited, 2018-05-01. ISBN 978-1-78919-901-7.
* ↑ San Marino: Doing Business, Investing in San Marino Guide (en anglès). Lulu.com, 2019-03-18, p. 8. ISBN 978-1-5145-2769-6.

## Enllaços externs

* Lloc web oficial (croat)
# Vladímir Smirnov

Vladímir Smirnov és el nom dels següents personatges:
* Vladímir Smirnov (1964-), esquiador rus
* Vladímir Smirnov (1887-1974), matemàtic rus
* Vladímir Smirnov (1910-1988), geòleg rus
* Vladímir Smirnov (1887-1937), polític i revolucionari soviètic rus
* Vladimir Smirnov (1978-), ciclista lituà d'ètnia russa
* Vladimir Smirnov (1954-1982), tirador rus d'esgrima
# Schlecker

Schlecker era una empresa minorista alemanya amb seu a Ehingen. Tenia una plantilla de prop de 52.000 treballadors i una xarxa de botigues repartides per tot Europa, a països com Alemanya, Àustria, Txèquia, Luxemburg, Portugal, Polònia, França, Espanya i Itàlia. Schlecker va anunciar el tancament de la meitat de les seves botigues a tot Alemanya a partir del 29 de febrer de 2012. A causa de la fallida, les botigues restants es van tancar el 27 de juny del mateix any, excepte mercats "XL" i negocis de la marca associada "Ihr Platz".

## Enllaços externs

* Web de Schlecker

## Referències

* ↑ http://www.thelocal.de/national/20120229-41063.html
# Terras Salgadas

Terras Salgadas (portuguès "terres salades") és un terreny pla que cobreix la part nord-oest de l'illa de Maio, a Cap Verd. És una àrea protegida com a reserva natural, on es troben els pantans salats, dunes de sorra, formacions de lava i els ecosistemes marins. La zona és rica en espècies endèmiques d'aus marines, peixos i tortugues marines. Els assentaments més propers són Morrinho i Cascabulho.
Durant l'última edat de gel, Terras Salgadas es va estendre probablement de 10 a 60 km al nord del punt més septentrional de l'actual illa. Aleshores era un istme estret que es trobava a 40 km al nord i s'unia a la zona que actualment és l'illa de Boa Vista, on era probable que la part sud estigués dominada pels aiguamolls. Quan pel 5000 aC es va aixecar el nivell del mar, l'illa oriental es va dividir en les dues illes actuals de Boa Vista i Maio, i Terras Salgadas cobria el nord de l'illa, probablement en àrees que ara estan sota l'aigua, Ponta Cais en aquest moment era més al nord i uns petits turons cobrien la part oriental.

## Vegeu també

* Llista d'àrees protegides de Cap Verd

## Referències

* ↑ FFEM
# Societat d'Observadors Meteorològics de les Illes Balears

La Societat d'Observadors Meteorològics de les Illes Balears (SOMIB) és una associació meteorològica sense ànim de lucre que va ser inscrita al registre d'associacions a finals de l'any 2009, tot i que no va ser fins a l'any 2010 que va començar a organitzar-se i a treballar en els seus objectius. L'any 2011 és el primer any amb socis i quan s'aprova en assemblea general la primera Junta Directiva realment funcional, la qual es va encarregar d'iniciar els primers projectes i tasques, començant els contactes amb diferents institucions de les Illes relacionades amb la meteorologia. Al llarg del 2012 la SOMIB va convertint-se a poc a poc en un referent per a molts afeccionats i es va donant a conèixer a poc a poc dins la societat balear.
La SOMIB s'encarrega d'assessorar a tot aquell que ho desitgi en la instal·lació d'estacions meteorològiques, amb la finalitat de vetllar per tal que la recollida de dades sigui el més fiable i representativa possible. D'altra banda, la SOMIB també es dedica a instal·lar estacions automàtiques pròpies en llocs clau (com la situada en el cim del Castell d'Alaró (Serra de Tramuntana a 825 m) i ofereix aquestes dades lliurement a través d'Internet. Paral·lelament, la SOMIB organitza reunions, cursos i trobades amb la finalitat d'apropar la meteorologia a la societat i fomentar i millorar el coneixement meteorològic i l'intercanvi d'experiències entre els afeccionats. La SOMIB pretén també ser el portaveu dels seus socis i dels afeccionats a la meteorologia davant diferents organitzacions com són AEMET, la Universitat de les Illes Balears (UIB), el Col·legi Oficial de Geògrafs, etc. entitats amb les quals han establert algunes vies de col·laboració.

## Referències

* ↑ «Asociaciones de aficionados». AEMET, Agencia Estatal de Meteorología. [Consulta: 25 setembre 2014].
* 1 2 «Asociaciones meteorológicas españolas: SOMIB». RAM - Revista del Aficionado a la Meteorología, Setembre 2013, 01-09-2013 [Consulta: 25 setembre 2014].

## Enllaços externs

* Portal oficial de la SOMIB
# Pèsols

«Pèsols» té aquests significats:
* Llavors de les plantes del gènere Lathyrus, inclòs el pèsol (Lathyrus oleraceus)
* Llavors de les plantes del gènere Vigna
* Llavors de les plantes del gènere Dipogon

## Vegeu també

* Fesols
# Rebaque

Rebaque va ser un equip de cotxes de competició mexicà que va arribar a disputar curses a la Fórmula 1.
L'equip va ser fundat pel pilot Hector Rebaque l'any 1978 i tenia la seu a Leamington Spa, Anglaterra.
Va debutar a la primera cursa de la temporada 1978, al GP de l'Argentina disputat al circuit Oscar Alfredo Galvez de Buenos Aires el 15 de gener del 1978.
El seu únic pilot va ser el fundador i propietari Hector Rebaque.
L'equip va prendre part en trenta Grans Premis disputats en dues temporades consecutives 1978 - 1979, aconseguint una sisena posició com millor classificació en una cursa i assolint un punt pel campionat del món de constructors.
Amb monoplaça propi va disputar els tres últims GP de la temporada 1979.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1978 | Team Rebaque | Lotus | Cosworth | ARG NVQ | BRA Ret | SUD 10 | O.USA NVQ | MON NVQ | BEL NVQ | ESP Ret | SUE 12 | FRA NVQ | GBR Ret | ALE 6 | AUT Ret | HOL 11 | ITA NVQ | USA Ret | CAN NVQ | 19è | 1 |
| 1979 | Team Rebaque | Lotus | Cosworth | ARG Ret | BRA NVQ | SUD Ret | O.USA Ret | ESP Ret | BEL Ret | MON | FRA 12 | GBR 9 | ALE Ret | AUT NVQ | HOL 7 | | | | | - | 0 |
| 1979 | Team Rebaque | Rebaque | Cosworth | | | | | | | | | | | | | ITA NVQ | CAN Ret | USA NVQ | | - | 0 |

## Resum

| Curses: | Victòries: | Pòdiums: | Poles: | Voltes ràpides: | Punts: |
| 30 | 0 | 0 | 0 | 0 | 1 |
# Schlegelita

La schlegelita és un mineral de la classe dels fosfats. Rep el nom en honor de Fritz Herrmann Schlegel (12 de març de 1938 - 2012), col·leccionista de minerals de Schneeberg, Alemanya, qui va trobar el mineral per primer cop. Va descobrir vuit minerals a la zona.

## Característiques

La schlegelita és un arsenat de fórmula química Bi₇(AsO₄)₃(MoO₄)₂O₄. Va ser aprovada com a espècie vàlida per l'Associació Mineralògica Internacional l'any 2003, i la primera publicació data del 2006. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la schlegelita pertany a «08.BO: Fosfats, etc. amb anions addicionals, sense H₂O, només amb cations de mida gran, (OH, etc.):RO₄ sobre 1:1» juntament amb els següents minerals: nacafita, preisingerita, petitjeanita, schumacherita, atelestita, hechtsbergita, smrkovecita, kombatita, sahlinita, heneuïta, nefedovita, kuznetsovita i artsmithita.
L'exemplar que va servir per a determinar l'espècie, el que es coneix com a material tipus, es troba conservat al “Staatliches museum für mineralogie und geologie“ de Dresden (Alemanya), amb el número de catàleg: 19625sa(mmg).

## Formació i jaciments

Va ser descoberta al pou Pucher, dins el camp de mines de Wolfgang, a Schneeberg (Saxònia, Alemanya). També ha estat descrita posteriorment a la mina Cogolla Alta, al cortijo La Ventosilla, dins el municipi de Belalcázar, a la província de Còrdova (Andalusia, Espanya). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Schlegelite» (en anglès). Mindat. [Consulta: 21 desembre 2019].
# Tyrannochthonius aladdinensis

Tyrannochthonius aladdinensis és una espècie d'aràcnid de l'ordre Pseudoscorpionida de la família Chthoniidae. Fou descoberta per Chamberlin l'any 1995.
Es troba a Alabama (Estats Units).

## Referències

* ↑ ITIS
* ↑ Texas A&M University
* Muchmore, 1996 : The genus Tyrannochthonius in the eastern United States (Pseudoscorpionida: Chthoniidae). Part II. More recently discovered species. Insecta Mundi, vol. 10, p. 153-168 (text sencer).
# Terrapene yucatana

Terrapene yucatana és una tortuga de caixa endèmica de Mèxic, anteriorment considerada una subespècie de Terrapene carolina, que habita la península de Yucatán. La seva closca és clara amb algunes taques fosques en forma d'estrella, el seu cap és clar i té quatre dits a cada pota.

## Referències

* ↑ Uetz, P. i Jirí Hošek (ed.). «Terrapene yucatana». Reptile Database (en anglès). Reptarium. Consulta: 31 gener del 2021.
# Stampa

Stampa és un antic municipi suís del cantó dels Grisons, situada al districte de Maloja. El 2010 va fusionar am Bondo, Castasegna, Soglio i Vicosoprano i formen junts el municipi de Bregaglia, a la vall del Mera, també anomenat Maira.
El poble té dos veïnats, un primera, el nucli urbà principal, entre Soglio (nord i oest) i Vicosoprano (est) i Bondo (sud). La segona part, està enclavada més cap a l'occident, limita al nord amb la comuna de Bivio, a l'est amb Sils im Engadin/Segl, al sud amb Chiesa in Valmalenco i Val Masino (ambdós la província de Sondrio a Itàlia) i a l'oest amb Vicosoprano i Soglio.

## Referències

* 1 2 Collenberg, Adolf. «Stampa». A: Historisches Lexikon der Schweiz (en alemany, francès italià), 06.03.2007 [Consulta: 7 gener 2024].
* ↑ «Mera». A: Enciclopedia Treccani.
# Ratpenat nassut llustrós

El ratpenat nassut llustrós (Murina rozendaali) es troba només a Malàisia.

## Bibliografia

Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Distribució mundial d'aquesta espècie. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# REVA

REVA inicials de "Revolutionary Electrical Vehicle Alternative" és un cotxe elèctric fet a l'Índia del tipus cotxe de ciutat. És el cotxe elèctric que s'ha venut més fins ara.

## Dades

* També conegut com:G-Wiz
* Producció Anys:2001–
* Classe:electricitatElèctric
* Llargada:2.6 m
* Amplada:1.3 m
* Alçada:1.5 m
* Rodes tractoresDarrera
* Localització del motor :Darrera
* Traction Motor:13 kW DC
* Charregador:Abord
* Charging connector:Cable to standard domestic 230V 13 amp outlet
* Temps de càrrega6 hours
* Voltatge del conjunt:48 V
* Tipus de bateria:8 bateries de plom-àcid
* Capacitat de la bateria:200 Ah (9.6 kWh)
* Situació de la bateria:Sota seients del devant
* Autonomia:80 km (50 miles)
* Maxima velocitat:70 km/h (45 mph)
* Seients:Dos adults i dos menuts
* MSRP:£7,699–£7,999